Document ID: 32006R0941

PADOMES REGULA (EK) Nr. 941/2006
(2006. gada 1. jūnijs),
ar ko Regulu (EK) Nr. 51/2006 groza attiecībā uz putasu un siļķēm
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 2371/2002 (2002. gada 20. decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 20. pantu,
ņemot vērā Komisijas priekšlikumu,
tā kā:
(1)
Ar Padomes Regulu (EK) Nr. 51/2006 (2) attiecībā uz konkrētiem zivju krājumiem un zivju krājumu grupām ir noteiktas zvejas iespējas 2006. gadam un ar tām saistītie nosacījumi, kas piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas ierobežojumi.
(2)
Saskaņā ar 2006. gada 23. februārī notikušajām apspriedēm starp Kopienu un Farēru salām ir panākta vienošanās par savstarpēju piekļuvi putasu krājumiem un siļķu krājumiem abu pušu zvejas zonās. Šī vienošanās būtu jāīsteno.
(3)
Ņemot vērā to, ka kuģi, kas ICES VI a, b un VII b, c, j, k zonā un XII apakšzonā veica heka zveju ar žaunu tīkliem, nebija iesaistīti zvejas praksē, kuras iznākums bija aizliegums izmantot žaunu tīklus šajās zonās, ir lietderīgi atļaut turpināt šo zveju, atkāpjoties no aizlieguma.
(4)
Kopiena ir apspriedusies ar Norvēģiju par zvejas pārvaldību attiecībā uz Norvēģijas (Atlano-Scandian) siļķu zveju Atlantijas okeāna ziemeļaustrumu daļā, jo īpaši saistībā ar licencēšanas pasākumiem, kas būtu jāīsteno.
(5)
Tādēļ būtu attiecīgi jāgroza Regula (EK) Nr. 51/2006,
IR PIEŅĒMUSI ŠO REGULU.
1. pants
Regulas (EK) Nr. 51/2006 IA, IB un IV pielikumu groza saskaņā ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2006. gada 1. jūnijā

Labels: 11
6